钦定古今图书集成/理学汇编/学行典/第238卷 > 鲍云龙
## 钦定古今图书集成/理学汇编/学行典/第238卷 > 鲍云龙

按《歙县志》：“鲍云龙，字景翔，精《易》学。母病，夜半陟西山
巅祝天请代，母愈。从师闵俊甫试郡庠，逾年分格当
升职，云龙乞让其师，郡博士嘉之，遂两升焉。常偕郑
芑待试国庠，将入棘，郑芑疾卒，云龙不就试，倾赀
护芑丧归。次举乃领乡荐。已而省试不利，绝意科场，
居乡教授，潜心理学，有《天原发微》若干卷行世。”